Lav et referat af nedenstående tekst:

Tekst:
Duggen breder sig på plastvinduerne. De indsamlede muslingeskaller ligger stablet på en hvid serviet midt på campingbordet, mens børnebørnene tegner i malebøger. Det emmer af campingstemning. Og det er også, hvad det er. Ingrid Thomsen er nemlig taget på camping i Blokhus med sin mand og to børnebørn. Men om ganske kort tid triller campingvognshyggen et andet sted hen. Den skal nemlig mod Spanien på en ferie, der bliver noget dyrere end først planlagt. Skyhøje priser For literprisen på benzin er rekordhøj. Ifølge Danmarks Statistik ligger inflationen på det højeste niveau i 39 år. Prisen for turen til Spanien vil derfor koste op til 3.000 kroner mere, end den plejer. Alligevel stopper det ikke ægteparrets 40-årige tradition om at køre på ferie. -	I år kan vi gøre det. Og vi skal jo tænke på, at vi ikke ved, hvordan verden ser ud om et år, og hvordan ens helbred er til næste år, siger Ingrid Thomsen. Den store lyst til at køre på ferie kan også mærkes hos Danmarks største udbyder af bilferier, Dansk Bilferie. -	I de 15 år jeg har været her, har vi aldrig set et salg, som vi gør nu. Lige nu ligger vi på 70 procent mere i sommerferieugerne sammenlignet med de samme uger før corona, siger Lars Lyhne, der er kommerciel direktør og medejer af Dansk Bilferie. Det er en udvikling, der har overrasket firmaet selv. -	Vi havde slet ikke regnet med ,at salget ville eksplodere på den måde, siger han. Corona har sat skub i kør-selv ferien Ægteparret havde en formodning om, at flere ville tage på kør-selv ferie i år. Det var de ikke de eneste, der havde, fortæller chefanalytiker og privatøkonomen ved Danske Bank, Louise Aggerstrøm. -	Corona har givet folk lektier i, at man ikke kan regne med at planlægge så langt ud i fremtiden, og slet ikke med flyrejser. Derfor er flere begyndt at tage bilen. Ifølge hende topper bilferier og brændstofpriserne samtidig, fordi danskerne har meget på ferieopsparingen efter de mange coronanedlukninger. -	Der ligger adskillige milliarder. Der er både nogle af de feriepenge, vi fik udbetalt, men også fordi, vi ikke har kunnet bruge penge på samme måde, siger Louise Aggerstrøm. Uanset prisen, så er turen til Spanien planlagt for ægteparret. De er klar til at bruge de ekstra kroner på at køre 2300 kilometer til feriedestinationen og hjem igen. -	Nu har vi jo også sparret i to år hvor vi ikke har kørt så meget, siger Ingrid Thomsen.

Referat:
Ingrid og Thomas Thomsen har valgt at rejse på ferie i bilen, også selvom de godt ved, at det bliver noget dyrere end sædvanligt.